L'alcohol segueix sent la primera droga en demanda de tractament des de fa més de 20 anys i augmenta la demanda de tractament per cocaïna a Catalunya en els darrers 3 anys.
El 20 d'agost s'ha presentat a l'Edifici Salvany les dades assistencials i d'atenció a les drogodependències de Catalunya que gestiona la Sub-direcció General de Drogodependències de l'Agència de Salut Pública de Catalunya.
Durant el 2018 han iniciat tractament 13.944 persones per abús o dependència de les drogues, una xifra similar a la d'anys anteriors.
D'aquests inicis, l'alcohol continua sent la primera substància per la qual es demana tractament amb un 42,2% del total (que representen 5.879 casos) amb una alta mobi-mortalitat en la nostra societat.
La segona que té més inicis de tractament és la cocaïna (23,9% 3.338 casos ).
La demanda d'aquesta droga s'ha incrementat en els darrers tres anys després de sis anys de descens, tot i que cal mencionar que un 38,4% (1.281 casos) d'aquests inicis fa tractament per primera vegada, mentre que en els inicis de l'any 2000 era d'un 70%.
La tercera substància per la qual es demanda tractament és el cànnabis, amb un 13,8% (1.924 casos).
Va presentar un màxim de sol·licituds de tractament l'any 2015 i des d'aleshores ha anat disminuint, tot i que aquests any presenta un lleuger repunt.
Per última l'heroïna amb un 11,9% (1.607 casos) on només un 11% (177 casos) inicia tractament per primera vegada, el que explica la baixa incidència de noves demandes.
Un dels programes més importants per l'addició a l'heroïna és el tractament mèdic amb agonistes opioides.
A finals del 2018, hi havia més de 8.000 persones rebent aquest tractament (7.557 persones amb Metadona i 590 amb Buprenorfina (amb Naloxona)) que es correspon amb una molt bona cobertura.
Hem de tenir en compte que la majoria de les deshabituació es fan en els centres d'atenció primera i només els greus arribin als serveis especialitzats.
Si s'analitzen les dades en homes i dones per separat, s'observa igualment que l' alcohol és la substància amb més inicis de tractament en ambdós sexes: 48,1% en el cas de les dones i 40,4% en el dels homes; seguit per la cocaïna: 18,9% les dones i 25,4% els homes.
Hi ha un percentatge major d'homes que de dones ( 3 de cada 4 inicis són d'homes ) que inicien tractament.
Aquesta majoria d'homes es manté quan s'analitzen les drogues per separat, excepte en el cas del tabac i en l'alcohol on la proporcionalitat està molt igualada.
Pel que fa a l'heroïna i la cocaïna, la proporció home/dona està més descompensada, ja que arriba a ser d'entre 1 o 2 dones per cada 8 o 9 homes.
Aquesta distribució entre sexes reflecteix el fet que les dones tendeixen a igualar els homes en el consum de drogues legals (alcohol i tabac) o aquelles amb menor rebuig social (cànnabis), fet que també es troba en les enquestes poblacionals i escolars.
L'edat mitjana de sol·licitud de tractament varia segons la droga principal.
La droga per la qual la gent més jove fa inicis de tractament és el cànnabis (29 anys en dones i homes), mentre que les drogues per les quals es demana un tractament amb una edat més avançada són el tabac (52 anys en dones i homes) i l'alcohol (48 en dones i 47 en homes).
Cal tenir en compte que quasi un 60% del total de persones que inicien tractament tenen entre 31 i 50 anys.
La franja de 41 a 60 anys representa un 44%.
Catalunya pionera en polítiques de reducció de danys.
L'any 2018 es van atendre 6.878 persones als Serveis de Reducció del Dany (SRD), que encara no volien, o no podien iniciar tractament.
Aquesta xifra posa de manifest l'accessibilitat i l'alta usabilitat d'aquests serveis, sobretot si s'ubiquen en zones de tràfic i consum, com es veu en els serveis ubicats en aquestes àrees.
A les sales de consum supervisat, 3.675 persones van anar a les sales de consum supervisat a fer un total de 146.916 de consums.
Aquests consums són higiènics i segurs, tot prevenint infeccions greus (com la infecció pel VIH i les hepatitis), així com morts per sobredosi.
De fet, l'any 2018 es van produir 214 sobredosis en sales, i cap d'elles va resultar mortal.
La prevenció d'infeccions greus, com la Sida i les hepatitis, en persones que s'injecten drogues depèn d'una bona distribució de material d'injecció higiènica.
L'any 2018 es varen distribuir més d'1 milió de xeringues estèrils (1.046.225) a través de 622 punts d'accés a aquest material.
El nombre d'urgències hospitalàries per causa del consum o abús de substàncies que van ser ateses durant 2018, va ser de 17.477.
Les urgències relacionades amb el consum d'alcohol van ser les més freqüents, amb un 57% (9.907), seguides de les relacionades amb la cocaïna, amb un 11% (1.973).
Informe anual del Sistema d'Informació en Drogodependències (SIDC, 2018)